**6. razred: NARAVOSLOVJE** ***– pouk na daljavo***

Ponedeljek, 1. 6. 2020 Zaporedna ura: 18./ 66.

**TO NAJ BI BILA ŠE ZADNJA URA NARAVOSLOVJA NA DALJAVO....**

**Utrjevanje in ponavljanje snovi o rastlinskem sistemu**

* Najprej preveri pravilnost odgovorov iz prejšnje ure. Če imaš napake ali če odgovori niso dovolj natančni, popravi ali dodaj.

**SEMENKE**

1. Katere rastlinske organe imajo razvite semenke? Razvite imajo liste, steblo in korenine ter cvet, v katerem se po oploditvi razvijejo semena, po čemer je skupina tudi dobila ime.
2. Kako jih delimo, glede na zgradbo cvetov ter razvoj in razširjanje semen? Glede na zgradbo cvetov ter razvoj in razširjanje semen jih delimo na golosemenke in kritosemenke.

GOLOSEMENKE

1. Naštej nekaj rastlin, ki jih uvrščamo med golosemenke? Golosemenke so predvsem drevesa iglavci: smreka, jelka, bor....
2. Kaj je posebnost golosemenk? Posebnost golosemenk je, da cvetijo, a ne razvijejo plodov. Njihova semena se razvijejo na površini lusk storža.
3. Kdo jih oprašuje? Veter, vetrocvetke.
4. Imajo enospolne ali dvospolne cvetove? Cvetovi so ločeni – enospolni združeni v socvetja.

KRITOSEMENKE

1. Kaj je značilno za kritosemenke? Za kritosemenke je značilno, da cvetijo in razvijejo plod.
2. Kakšne cvetove imajo kritosemenke? Lahko imajo dvospolne, enospolne, posamično, socvetja, večina živobarvne.
3. Kaj spada med kritosemenke? Med kritosemenke spadajo zeli, grmi in drevesa.
4. Kako delimo kritosemenke? Med enokaličnice in dvokaličnice.
5. Po čem sta skupini dobili ime? Po številu kličnik listov v semenu.
6. S pomočjo učbenika na strani 112 navedi razlike med enokaličnicami in dvokaličnicami. Poglej nazaj v zvezek, če imaš tabelo o razlikah dokončano.
7. Naštej nekaj predstavnikov enokaličnic in nekaj dvokaličnic.

Enokaličnice: trave, šmarnica, tulipan, zvonček...

Dvokaličnice: lipa, divji kostanj, trobentica, češnja, solata...

* Reši miselni vzorec v DZ na strani 21 Iz življenja rastlin ter preveri svoje znanje na strani 23.
* V spletnem učbeniku reši naloge od strani 188 do 191.

<https://eucbeniki.sio.si/nar6/2007/index5.html>

**Prepričana sem, da sedaj rastlinski sistem že dobro obvladaš.**

**.....NASLEDNJA URA NARAVOSLOVJA PA BO ŽE POTEKALA PO STAREM, V ŠOLI. SE VESELIŠ? Oceno seminarske naloge zveš takrat.**